jkorsvik/nowiki_second_scrape_merged huggingface dataset:
Jeff Daniels

Jeff Daniels (født 19. februar 1955 i Athens i Georgia, USA) er en amerikansk skuespiller, musiker og dramatiker. 


== Karriere ==
Daniels har opptrådt i en rekke teaterproduksjoner, både på og utenfor Broadway i New York. Han ble nominert til Tony Award som beste skuespiller for en Broadway-produksjon fra 2009. Daniels har hatt en rikholdig filmkarriere fra han debuterte som skuespiller i 1981. For sine mange filmroller har han tre ganger blitt tildelt nominert til Golden Globe Award, deriblant for beste opptreden som filmskuespiller i Woody Allens Kairos røde rose (The Purple Rose of Cairo) fra 1985 (derav navnet på Daniels' eget teater). 
Han har også blitt nominert til priser fra Screen Actors Guild, Satellite Awards og flere andre utmerkelser for sin rolle i The Squid and the Whale (London Critics Circle Awards, Independent Spirit Awards, Chlotrudis Awards og Gotham Awards). Daniels har spilt i en rekke av New Yorks mange teaterproduksjoner i tillegg til å ha opptrådt på Broadway. En av Daniels mest kjente roller var som oberst Joshua Chamberlain i mini-TV-serien Gettysburg. Han medvirket også i Clint Eastwoods film Blood Work. Filmen fikk blandede kritikker og ble en kommersiell fiasko.Daniels hadde hovedrollen i filmen Dum og dummere der han spilte mot skuespiller Jim Carrey. De spilte også i en oppfølger, Dum og dummere To, som ble publisert i 2014.
Daniels har opptrådt som TV-talsperson for Michigan Economic Development Corporation. 
Han grunnla non-profit teaterselskapet The Purple Rose Theatre Company i hjemstaten Michigan. Han har skrevet, regissert og spilt i to filmer for teateret Purple Rose Films.
Den den 25. mai 2006 ble Daniels hedret med en plass på Michigan Walk of Fame i Lansing i Michigan.


== Familie ==
Jeff Daniels er sønn av Marjorie J. (født Ferguson) og Lee "Bob" Daniels (1929-2012). Han tilbrakte de seks første ukene av sitt liv i Georgia, der faren underviste, og vokste opp i Chelsea i Michigan. Faren eide tømmerfirmaet Chelsea Lumber Company og var en tid borgermester i Chelsea.Daniels har vært gift med kjæresten fra videregående, Kathleen Rosemary Treado, siden 1979. I 1986 flyttet ekteparet tilbake til Chelsea i Michigan, der paret vokste opp. De har tre barn sammen. 


== Referanser ==


== Eksterne lenker ==
(en) Offisielt nettsted 
(en) Offisiell blogg 
(en) Jeff Daniels – kategori av bilder, video eller lyd på Commons 
(en) Jeff Daniels på Internet Movie Database 
(sv) Jeff Daniels i Svensk Filmdatabas 
(da) Jeff Daniels på Filmdatabasen 
(da) Jeff Daniels på Scope 
(fr) Jeff Daniels på Allociné 
(en) Jeff Daniels på AllMovie 
(en) Jeff Daniels hos The Movie Database 
(en) Jeff Daniels hos Internet Broadway Database 
(en) Jeff Daniels på Discogs 
(en) Jeff Daniels på MusicBrainz 
Jeff Daniels på Twitter 
Jeff Daniels på Facebook 
Jeff Daniels på YouTube 
Jeff Daniels på Myspace 
Jeff Daniels på Flickr
Eirik Høitomt

Eirik Høitomt (født 1. april 1969) er regnet som en av Norges fremste travkusker. Han har over 5000 seire. Han ble kåret til landschampion (den travkusken som har vunnet flest løp i Norge) i 2005, 2006, 2007, 2008, 2009, 2010, 2011, 2014, 2015, 2016, 2017, 2018, 2019 og 2022. Ingen har flere landschampionat.  Høitomt holder til i Stokke i Vestfold. Hjemmebanen er Jarlsberg travbane i Tønsberg.


== Referanser ==
Knut M. Hansson

Knut Mørch Hansson (født 16. april 1920 i Alexandria i Egypt, død 3. desember 1994) var en norsk skuespiller, sceneinstruktør og debattant. 


== Liv og virke ==


=== Bakgrunn ===
Knut M. Hansson var sønn av Michael Hansson (1875–1944) og Emilie «Minnie» Christensen (1883–1981), og bror til diplomaten Arthur Mørch Hansson (1910–1969) og skipsrederen Michael Sigfried Mørch Hansson (1912–1988). Begge var motstandsfolk under den andre verdenskrig.
Knut Hansson ble født i Egypt, der faren Michael Hansson var dommer. Da faren tok over som president for Det internasjonale Nansenkontoret, flyttet familien videre til Genève. Først da faren ble sorenskriver i Nedenes i 1931, kom Knut M. Hansson til Norge.


=== Karriere ===
Etter studier i Norge og utlandet begynte Hansson i 1940 som elev ved Det Nye Teater. Under andre verdenskrig deltok han blant annet i Gudbrandsdalen under den tyske invasjonen, og han var med i den senere motstandskampen. Han sa opp jobben ved teatret i 1941, og i september samme år ble han arrestert i Trondheim. Han ble dømt til døden, og satt internert på Møllergata 19 og Grini før han ble sendt til Sachsenhausen.
Høsten 1945 var han tilbake på scenen, denne gang ved det nyåpnede Studioteatret.
Hans avskjedsforestilling fant sted ved Oslo Nye Teater i 1990.


=== Samfunnsengasjement ===
Hansson var svært samfunnsengasjert og opptatt av en rekke ulike saker. I en lang rekke kommentarer, innlegg, artikler og kronikker engasjerte han seg for blant annet Israels sak og vietnamesiske båtflyktningers skjebne. Knut M. Hansson utgav sine erindringer fra krigen i Kurér og fange (1992). I Ilden og lyset (1988) skrev han ned den norske jøden Herman Kahans memoarer.


=== Familie ===
I sitt andre ekteskap ble Knut far til miljøverner og stortingspolitiker Rasmus Johan Michael Hansson (født 1954).


== Bibliografi ==
Ilden og lyset, Herman Kahans erindringer, 1988
Kurer og fange : krigserindringer, 1992


== Referanser ==


== Kilder ==
Nekrolog Aftenposten 9. desember 1994
Store norske leksikons artikkel
Hvem er hvem, 1973


== Eksterne lenker ==
(en) Knut M. Hansson på Internet Movie Database 
(no) Knut M. Hansson hos Sceneweb 
(en) Knut M. Hansson hos The Movie Database
Till the World Ends

«Till the World Ends» er en sang med Britney Spears, og den andre singelen fra hennes syvende studioalbum Femme Fatale. Sangen ble skrevet av vokalist Kesha, og ble lansert 4. mars 2011.


== Format og sporliste ==
Digital download"Till the World Ends" – 3:58Digital download – remixes"Till the World Ends" – 3:58
"Till the World Ends" (Bloody Beatroots Extended Remix) – 4:06
"Till the World Ends" (White Sea Extended Club Remix) – 4:50
"Till the World Ends" (Kik Klap Radio Remix) – 3:41
"Till the World Ends" (Alex Suarez Radio Remix) – 3:56
"Till the World Ends" (Friscia and Lamboy Club Remix) – 9:57
"Till the World Ends" (Varsity Team Radio Remix) – 4:15
"Till the World Ends" (Karmatronic Extended Club Remix) – 6:47German CD-Singel"Till the World Ends" – 3:57
"Till the World Ends" (Instrumental) – 3:57


== Referanser ==
Albertine (tidsskrift)

Albertine er et norsk tidsskrift som blir utgitt av Prostituertes Interesseorganisasjon i Norge (PION), i de første årene med tilskudd fra Oslo kommunes Helse- og velferdsetat mens de siste tiåret har tidsskriftet fått støtte fra Helsedirektoratet  Navnet spiller på maleren Christian Krohgs maleri Albertine i politilægens venteværelse som henger i Nasjonalgalleriet.
Tidsskriftet har fokus på tema, problemstillinger og politikk relatert til sexarbeid, sexarbeidere, seksuell helse og seksualitet. Tidsskriftet blir blant andre distribuert til  offentlige tiltak og organisasjoner som jobber relatert til sexarbeid og seksuell helse og rettigheter, studenter, folkevalgte politikere, politiske partier og privatpersoner i Norge samt til prostitusjonstiltak og privatpersoner i Danmark og Sverige.Filmskaperen Lars Daniel Krutzkoff Jacobsen har fungert som kronikør for Albertine.


== Referanser ==
Tungepiercing

En tungepiercing er en kroppspiercing som vanligvis blir tatt gjennom tungens sentrum. Siden dets tilbakegang i popularitet rundt 2011, har det sett en oppgang som nylig gjorde det nå til den nest mest populære piercing blant unge kvinner i alderen 18 – 25 år i 2019. Det er fortsatt upopulært blant menn. Standard tunge piercinger eller ett hull i midten av tungen, er den vanligste og sikreste måten å få tungen gjennomboret.


== Bilder ==
Mediodactylus heteropholis

Mediodactylus heteropholis er en gekko fra Zagrosfjellene i Irak og Iran.
Bare noen få eksemplarer er kjent, men den lever antakelig i eikeskog.
Det første eksemplaret som ble funnet ble i 1959 feilaktig beskrevet som Alsophylax persicus. I 1970 ble det samme eksemplaret brukt som holotype for arten Tropiocolotes heteropholis. Golubev & Szczerbak opprettet i 1981 slekten Carinatogecko for denne arten, og den arten som nå kalles Mediodactylus aspratilis. Et kjennetegn for slekten er at skjellene har en tydelig kjøl (latin carina, kjøl). I 2010 ble begge artene flyttet til slekten Mediodactylus. Det er uklart om M. aspratilis er en gyldig art, eller et synonym for M. heteropholis.


== Litteratur ==
Červenka, J., D. Frynta og L. Kratochvíl (2010). «Phylogenetic relationships of the gecko genus Carinatogecko (Reptilia: Gekkonidae)» (PDF). Zootaxa (2636): 59–64. ISSN 1175-5334. CS1-vedlikehold: Flere navn: forfatterliste (link)
Leviton, A.E. m.fl. (1992). Handbook to Middle East Amphibians and Reptiles. Society for the Study of Amphibians and Reptiles. ISBN 0-916984-23-0. 
Papenfuss, T., S. Shafiei og M. Sharifi (2008). «Carinatogecko heteropholis». IUCN 2010. IUCN Red List of Threatened Species. Version 2010.4. Besøkt 21. april 2011. CS1-vedlikehold: Flere navn: forfatterliste (link)


== Eksterne lenker ==
(en) Mediodactylus heteropholis i Global Biodiversity Information Facility 
(en) Mediodactylus heteropholis hos Reptile Database 
(en) Mediodactylus heteropholis hos ITIS 
(en) Mediodactylus heteropholis hos NCBI 
Mediodactylus heteropholis – detaljert informasjon på Wikispecies
Ståle Busch

Ståle Harald Busch (født 28. februar 1957 i Bindal) er en norsk kommunal tjenestemann og politiker (FrP).
Han var medlem av Namsos kommunestyre og leder for FrPs kommunestyregruppe 1999–2011, medlem av Nord-Trøndelag fylkesting 1999–2007 og 2011–2015 og leder for FrPs fylkestingsgruppe 2011–2014. Han var formann i Namsos FrP 1998–2001 og politisk nestformann i Nord-Trøndelag FrP 1998–2000.Busch seilte som matros i utenriksfart og arbeidet som yrkessjåfør før han utdannet seg til allmennlærer ved Høgskolen i Nord-Trøndelag. Han ble lærer ved Høknes barneskole i Namsos i 1994, undervisningsinspektør i 1996 og assisterende rektor i 1999. I 2006 ble han forvaltnings-, drifts- og vedlikeholdsleder i eiendomsavdelingen i Namsos kommune.


== Referanser ==


== Eksterne lenker ==
(no) Ståle Busch hos Stortinget 
(no) Ståle Busch hos Norsk senter for forskningsdata
Mediodactylus aspratilis

Mediodactylus aspratilis er en gekko fra Zagrosfjellene i Iran.
Bare noen få eksemplarer er kjent, men den lever antakelig i eikeskog.
Arten ble først beskrevet som Bunopus aspratilis. Golubev & Szczerbak opprettet i 1981 slekten Carinatogecko for denne arten, og den arten som nå kalles Mediodactylus heteropholis. Et kjennetegn for slekten er at skjellene har en tydelig kjøl (latin carina, kjøl). I 2010 ble begge artene flyttet til slekten Mediodactylus. Det er uklart om M. aspratilis er en gyldig art, eller et synonym for M. heteropholis.


== Litteratur ==
Anderson, S., M. Sharifi og T. Papenfuss (2008). «Carinatogecko aspratilis». IUCN 2010. IUCN Red List of Threatened Species. Version 2010.4. Besøkt 21. april 2011. CS1-vedlikehold: Flere navn: forfatterliste (link)
Červenka, J., D. Frynta og L. Kratochvíl (2010). «Phylogenetic relationships of the gecko genus Carinatogecko (Reptilia: Gekkonidae)» (PDF). Zootaxa (2636): 59–64. ISSN 1175-5334. CS1-vedlikehold: Flere navn: forfatterliste (link)
Leviton, A.E. m.fl. (1992). Handbook to Middle East Amphibians and Reptiles. Society for the Study of Amphibians and Reptiles. ISBN 0-916984-23-0. 


== Eksterne lenker ==
(en) Mediodactylus aspratilis i Global Biodiversity Information Facility 
(en) Mediodactylus aspratilis hos Reptile Database 
(en) Mediodactylus aspratilis hos ITIS 
(en) Kategori:Mediodactylus aspratilis – bilder, video eller lyd på Wikimedia Commons 
Mediodactylus aspratilis – detaljert informasjon på Wikispecies
Baebia (gens)

Baebia var en plebeiersk romersk slekt. I den senere perioden av den romerske republikk, ble Baebii hyppig forbundet med den patrisiske slekten Aemilia.


== Praenomina ==
Baebia-slekten brukte praenominaene Quintus, Gnaeus, Marcus, Lucius, Gaius og Aulus.


== Grener og Cognomina ==
Cognomen som bæres av medlemmer av Baebia-slekten, er Dives, Herennius, Sulca og Tamphilus. Det siste av disse er det eneste cognomn som er brukt på mynt, og da stavet Tampilus. Alle konsulene og de fleste pretorene i denne slekten tilhørte denne familiegrenen.


== Se også ==
Liste over romerske gentes


== Referanser ==
5. serierunde i Tippeligaen 2011

5. serierunde i Tippeligaen 2011 ble alle kampene spilt mandag 25. april. Runden begynte klokken 16:00 med Lillestrøm mot Haugesund på Åråsen Stadion, og ble avsluttet med hovedkampen mellom Rosenborg og Vålerenga på Lerkendal stadion klokken 20:00.


== Fakta ==


=== Referanser ===
John Rutter

John Milford Rutter (født 24. september 1945 i London) er en  britisk komponist og dirigent, kommandør av den britiske imperieordenen.
Rutter er utdannet ved Clare College i Cambridge; her har han også arbeidet som lærer.  Han har startet et eget profesjonelt ensemble, Cambridge Singers,  som han har gjort flere plateinnspillinger med.
Komposisjonene og arrangementene til Rutter blir fremført over hele verden.  Rutter er mest kjent for kirkemusikk, det meste forankret i den britiske korkulturen. Han har komponert og arrangert mange koraler, særlig julesanger, og han har komponert større korverk som Gloria og Requiem.  


== Liste over komposisjoner ==


=== Sanger til jul ===
«Angels' Carol»
«Candlelight Carol»
«Christmas Lullaby»
«Donkey Carol»
«Jesus Child»
«Nativity Carol»
«Shepherd's Pipe Carol»
«Star Carol»
«What Sweeter Music»
«Wild Wood Carol»


=== Andre sanger og komposisjoner ===
All Creatures of our God and King:
All things bright and beautiful
As the bridegroom to his chosen
Be Thou my vision
Behold, the Tabernacle of God
Blow, Blow, Thou Winter Wind
Children's chorus, opt.
A Choral Amen
A Choral Fanfare
Christ the Lord is risen again
A Clare Benediction
Distant Land
Feel the Spirit
For the beauty of the Earth
Gloria
Go forth into the world in peace
God be in my head
Gregorian Chant
How Firm A Foundation
Hymn to the Creator of Light
I believe in springtime
I will lift up mine eyes
I will sing with the spirit
I will worship the Lord
Let us go in peace
Look at the World
The Lord bless you and keep you
The Lord is my light and my salvation
The Lord is my Shepherd: SATB & organ
Loving shepherd of thy sheep
Magnificat
Mass of the Children
Now thank we all our God
O be joyful in the Lord
O clap your hands
Open Thou Mine Eyes
The Peace of God
Pie Jesu
Praise the Lord, O my soul
Praise ye the Lord
A Prayer of Saint Patrick
Te Deum
The Peace of God
Thy Perfect love
Requiem
When Icicles Hang
When the saints go marching in
Wings of the Morning


== Referanser ==


== Eksterne lenker ==
(en) Offisielt nettsted 
(en) John Rutter – kategori av bilder, video eller lyd på Commons 
(en) John Rutter på Internet Movie Database 
(en) John Rutter på Discogs 
(en) John Rutter på MusicBrainz 
(en) John Rutter på Spotify 
(en) John Rutter på Songkick 
(en) John Rutter på Last.fm 
(en) John Rutter på AllMusic 
(en) John Rutter på Twitter 
(en) John Rutter på Facebook 
(en) Om Rutter på Oxford University Press' webbplats
(en) Collegium Records inklusive en biografi
Meteorologiåret 1921

Meteorologiåret 1921 er en oversikt over hendelser, prisvinnere, fødte og avdøde personer med tilknytning til meteorologi i 1921.


== Hendelser ==
3. januar – Den første muntlige værprognosen sendes av radiostasjonen 9XM ved University of Wisconsin, Madison, USA. Man har sendt værbulletiner med morsekoder siden 1917.
16. januar – Minnesota, USA rammes av en kraftig snøstorm.
15. februar – Tidlig vår med tordenvær råder i sørlig Minnesota, USA.
14.-15. april – I Silver Lake, Colorado, USA faller 1 925,3 millimeter (75,8 inches) snø, noe som blir ny amerikansk rekord for snøfall på 24 timer.
27. april – En sein snøstorm herjer i Hibbing i Minnesota, USA.
29. juli – I Prószków, Polen måles temperaturen til +40,2 °C (104,4 °F), noe som er Polens høyest målte temperatur noensinne.
August – 345 millimeter nedbørsmengde faller over Granberget, Sverige, noe som innebærer månedsnedbørsrekord for Ångermanland.
23. oktober – Snøfall over Västergötland, Sverige forårsaker et alvorlig sammenbrudd i elforsyningen i nordre Götaland og sørlige Svealand.
Et kraftig innsig til Østersjøen inntreffer.
Værstasjonen på Jan Mayen settes i drift i løpet av sommeren.
Målingen av vannstanden ved Vojmån ved Fättjaure i Sverige starter.


== Publiseringer ==
Vilhelm Bjerknes: On the Dynamics of the Circular Vortex with Applications to the Atmosphere and to Atmospheric Vortex and Wave Motion


== Fødsler ==


== Dødsfall ==
1. oktober – Julius von Hann, østerriksk meteorolog som blir ansett som grunnleggeren av den moderne meteorologi (født 1839)


== Referanser ==


== Eksterne lenker ==
(en) Weather in 1921 – kategori av bilder, video eller lyd på Commons
Landesparlament

Landesparlament er et samlebegrep for parlamentene til delstatene i Tyskland. I Tysklands forfatning Grundgesetz (Art. 28, 54) blir delstatsparlamentene generelt omtalt som Volksvertretungen der Länder (delstatenes folkeforsamlinger).
Delstatsparlamentene kalles landdag (tysk:Landtag) i alle delstatene utenom Hamburgs borgerskap, Abgeordnetenhaus von Berlin og Bremens borgerskap. Landdagenes sammensetning blir avgjort gjennom valg og valgperioden varierer mellom fire og fem år. De folkevalgte blir betegnet som medlemmer (Mitglied) av landdagen (MdL), henholdsvis av Abgeortnetenhaus (MdA) og Bürgerschaft i Bremen (MdBB) eller Hamburg (MdHB).
Hovedoppgavene til delstatsparlamentet er å kontrollere delstatsregjeringen og å vedta delstatens lover og budsjett.


== Se også ==
Landdag (historisk)
Tysklands politiske system
Æresstraff

Æresstraff, også kalt skamstraff, er en straff der den dømte taper ære og blir ydmyket offentlig. Betegnelsen omfatter i vid forstand alle straffeformer som hovedsakelig skal vanære de dømte og påføre dem, og eventuelt familiene deres, en følelse av skam og skyld. Begrepet brukes imidlertid også mer konkret om straffereaksjoner som i Norge Inntil 1842 kunne idømmes som selvstendige straffer eller tilleggsstraffer, for eksempel bruk av gapestokk. Offentlig ydmykelse har gjerne blitt idømt ved mindre alvorlige forbrytelser eller i små, mer eller mindre rettsløse grupper og samfunn. Slike straffer er i moderne rettsstater i stor grad erstattet av fengselsstraff og annet.
Æresstraff kan være en lovlig reaksjonsform i et rettssamfunn eller en rettsløs handling eller tradisjon, for eksempel voldtekt av fiendens kvinner og barn i en krig. 


== Historikk ==

Æresstraff omfatter stigmatisering av den dømte, enten som offentlig merking på et eller annet vis, eller ved at straffen blir gjennomført som en handling som er synlig for alle. På den måten skal straffen også virke avskrekkende på andre. 
I romerretten betegnet infami «æresløshet» og «vanære». Infami kunne følge som dom i straffesaker, sivile saker og som følge av yrker med svært lav status. Personer fikk da innskrenket rett til å vitne i rettssaker og liknende.


=== I Norge ===
I Christian Vs Norske Lov av 1687 spilte æresstraff en viktig rolle. Den som ble dømt til ærestap ble kalt mindremann og fikk innskrenket sin rettslige status. I Norge ble formelt æresstraffer avskaffet ved kriminalloven av 1842. De er delvis avløst av bestemmelser der de dømte mister retten til for eksempel å ha stillinger og yrker som de har vist seg uskikket til. Skamstraff i Sverige ble avskaffet i 1865.


=== Eksempler på æres- og skamstraffer ===
Offentlig henrettelse
Pisking, offentlig pryl, kakstryking  o.l.
Bruk av gapestokk, halsjern o.l.
Bruk av steile og hjul
Voldtekt
Snauklipping
Kjølhaling (straffemetode)
Spissrotgang
Bruk av dumrianhatt, jødestjerne og annen synlig merking
Skalpering, brennmerking, tatovering og annen varig kroppsmerking
Bruk av skammekrok
Kirketukt
Outing


== Se også ==
Æreløshet
Skam, vanære
Stigmatisering
Ydmykelse, fornedrelse
Sosial kontroll
Syndebukk
Ottone in villa

Ottone in villa (RV 729) er en opera i tre akter av Antonio Vivaldi til en italiensk libretto av Domenico Lalli (psevdonymet til Sebastiano Biancardi). Det var Vivaldis første opera og hadde premiere 17. mai 1713 ved Teatro delle Grazie i Vicenza. Det pastorale dramaet til Lalli er satt til antikkens Roma og ble regnet som en tilpasning av den satiriske librettoen til Francesco Maria Piccioli for Carlo Pallavicinos opera Messalina (1679). Lalli endret flere av rollene i librettoen til Piccioli. Valeria Messalina var en ny karakter, Cleonilla. Keisar Claudius ble til en annen romersk keiser, Otho (Ottone), som allerede hadde vært hovedrollen i Monteverdi-operaen L'incoronazione di Poppea (1642) og i Händels Agrippina (1709).


== Oversikt ==
Den romerske keiseren Ottone er forelsket i Cleonilla, som ikke klarer å motstå å flørte med de to unge romerne Ostilio og Caio. Ostilio er egentlig en kvinne, Tullia, som kler seg ut fordi hun er forelsket i Caio. Hun har planer om å drepe Cleonilla på grunn av sjalusi, men prøver først å overtale henne fra å gå inn i et forhold med Caio. Caio ser møtet og mistolker det som et romantisk møte. Han advarer Ottone, som kommanderer ham til å drepe Ostilio. Før han setter i verk ordren viser Ostilio seg for ham som Tullia. Cleonilla hevder at hun har visst dette hele tiden for å forsone Ottone. Han tror på henne og operaen ender med et bryllup mellom Tullia og Caio.


== Referanser ==
Radioåret 1920

Radioåret 1920 er en oversikt over radioprogram, hendelser, fødte og avdøde personer med tilknytning til radio i 1920.


== Hendelser ==
Januar - De første uoffisielle og hakkete radiosendingene i Storbritannia gjennomføres av Marconi Company fra Chelmsford. De inneholder både tale og musikk.
23. februar-6. mars – Marconi Company sender en serie 30-minuttersprogram fra Chelmsford to ganger om dagen. Disse inneholder livemusikk.
15. juni - Nellie Melba blir den første profesjonelle artist til å opptre i britisk radio.
20. august – Stasjonen 8MK i Detroit i Michigan, USA sender verdens første nyhetsbulleteng på radio. Nyhetene er basert på rapporter fra Detroit News.
November - Radiosendingene fra Chelmsford opphører da de anses å forstyrre kommunikasjonene for fly og skip..
2. november
KDKA, verdens første radiostasjon, åpner i Pittsburgh, USA.
Presidentvalget i USA dekkes for første gangen av radiosendinger.
22. desember – Senderen ved Königs Wusterhausen i Tyskland sender for første gangen en julekonsert med instrumentalmusikk. Livekonserten kan også høre i Luxembourg, Nederland, Belgia, England og de nordiske landene.


=== Ukjent dato ===
Salget av Radioapparater i USA starter


== Radioprogram ==


== Fødsler ==
15. februar – Anne-Cath. Vestly, norsk forfatter (død 2008)
19. februar – Maud Reuterswärd, svensk forfatter, programleder på radio og radioprodusent (død 1980)
21. februar – Per Øisang, norsk journalist, mest kjent fra radio og TV (død 1967)
19. mars – Kjell Aukrust, norsk tegner og forfatter (død 2002)
11. mai – Per Jorsett, norsk sportsjournalist
16. juni – Willie Hoel, norsk skuespiller (død 1986)
20. september – Rolf Kirkvaag, norsk journalist og programleder i NRK (død 2003)
7. desember – Carl-Gunnar Hammarlund, svensk programleder for Sveriges bilradio (død 2006)


== Referanser ==
MOND

MOND («MOdified Newtonian Dynamics») er en hypotese innen himmelmekanikken foreslått av Mordehai Milgrom ved Weizmann Institute i Israel i 1981. Hans grunnide var å forklare hvorfor spiralgalaksers rotasjonskurver ikke stemmer med Newtons mekanikk. Senere har den blitt utvidet til å bli et alternativ til modellen med mørk materie. 


== Referanser ==


== Eksterne lenker ==
Artikkel om MOND i Physics World, juni 2006
Pressemelding fra Nasa om oppdagelsen av mørk materie